|  |
| --- |
| Institutt for global helse og samfunnsmedisin |
| Klinisk institutt 1 |
| Institutt for biomedisin |
| Klinisk institutt 2 |
| Institutt for klinisk odontologi |

|  |  |
| --- | --- |
| Referanse | Dato |
| 2016/2595-TOOL | 07.03.2016 |
|  |  |
|  | |

**Utlysning av SPIRE-midler 2016**

UiBs Strategiske program for internasjonalt forsknings- og undervisningssamarbeid (SPIRE) har lyst ut midler for 2016.

Programmet har som mål å støtte opp under UiBs strategi og handlingsplan for den internasjonale virksomheten 2011-2015, og vitenskapelig ansatte ved UiB kan søke om midler fra programmet.

Det er to kategorier å søke midler fra:

*(1) SPIRE midler for internasjonale nettverks- og partnerskapssamarbeid.  
(2) SPIRE gjesteforskermidler.*

Vedlagt følger:

* Retningslinjer for søkere
* Søknadsskjema

Det oppfordres særlig til å søke om SPIRE-midler for samarbeid med UiBs strategiske partnere i internasjonale nettverk og nordiske sentre i utlandet der UiB er medlem (se Appendix i vedlagte Retningslinjer for søkere), samt samarbeid med partnere i Brasil, Russland, India, Kina, Sør-Afrika (BRIKS-landene) og Japan.

Vennligst merk at søkere må bruke vedlagte SPIRE-søknadsskjema ved søknad om midler. Søknadsskjemaet er laget i Word-format og må **ikke** konverteres til PDF da det vil miste funksjonalitet (Word-filen er tilgjengelig i Ephorte ved å klikke seg helt fram til produksjonsformatet).

Søknadene skal sendes gjennom institutt til fakultet, og fakultetene er bedt om å rangere alle søknader i prioritert rekkefølge. Vi ber derfor instituttene om å prioritere sine søknader for hver av kategoriene før de oversendes fakultetet.

Frist for instituttene ved Det medisinsk-odontologiske fakultet settes til **mandag 25. april kl. 12.00.**

Vennlig hilsen

Inger Hjeldnes Senneseth

fakultetsdirektør Torunn Olsnes

rådgiver

Vedlegg

Søknadsskjema

Retningslinjer for søkere

Application form

Guidelines for applicants